"**Wannabe**" (בעברית: "**רוצה להיות**") הוא הסינגל הראשון של להקת הבנות הבריטית ספייס גירלז. את השיר הוציאה לאור חברת התקליטים וירג'ין רקורדס ב-8 ביולי 1996, והוא נכלל כרצועה הראשונה באלבום הבכורה של הלהקה, *Spice*. את המילים והלחן חיברו חברות הלהקה לצד מאט רו וריצ'רד סטנרד, שגם הפיקו את השיר. תחילה נכתב, הולחן והוקלט השיר בחיפזון, אך עקב איכותו הירודה, נשלח לעיבוד מחדש אצל המוזיקאי דייב ויי. חברות הלהקה לא היו מרוצות מעיבודו של ויי, ולכן השיר עובד בשלישית על ידי מארק "ספייק" סטנט.

"Wannabe" הוא שיר דאנס-פופ קצבי. השיר, שמחזק ומאדיר קשר של "אחוות נשים" על פני קשר רומנטי הטרוסקסואלי, הפך לסמל של העצמה נשית ולשיר המוכר ביותר של הלהקה. ב-1997 זכה השיר בקטגוריות "הסינגל הטוב ביותר שנכתב בממלכה המאוחדת" ו"הסינגל הבריטי הטוב ביותר" בטקס פרסי אייבור נובלו. הוא קודם מאוד בהשוואה לשאר שירי הלהקה. בנות הלהקה רואיינו אודותיו למספר רב של מגזינים למוזיקה, ביצעו את השיר בהופעות חיות ובתוכניות טלוויזיה והצטלמו למגזינים של מוזיקה לנוער. הקליפ של השיר צבר שידורים רבים ברשת הכבלים הבריטית "The Box" ועורר עניין בעיתונות הבריטית. הוא הושמע פעמים רבות בתחנות רדיו בממלכה המאוחדת וצבר פופולריות גם באירופה כולה ובארצות הברית.

השיר יצא לאור בבריטניה זמן רב לפני יציאת האלבום *Spice*.‏ "Wannabe" ניצב בראש מצעד הסינגלים הבריטי במשך שבעה שבועות, והוסמך לפלטינה כפולה על ידי איגוד תעשיית ההקלטות הבריטי. בינואר 1997 יצא השיר לאור בארצות הברית, והגיע למקום הראשון במצעד בילבורד הוט 100 במשך ארבעה שבועות ברציפות. השיר הגיע למקום ראשון ב-22 מצעדי מוזיקה בעולם בסוף 1996, ולראש 37 מצעדי מוזיקה במרץ 1997. "Wannabe" הוא השיר הנמכר ביותר של הלהקה, עם כ-1,400,000 עותקים ממנו שנמכרו בממלכה המאוחדת עד 2015, כ-2,900,000 עותקים שנמכרו בארצות הברית עד 2014, וכשבעה מיליון עותקים שנמכרו ממנו ברחבי העולם עד 1997. בשנת 2020, פרסם שירות המוזיקה הדיגיטלי ספוטיפיי כי "Wannabe" הוא השיר בעל מספר ההשמעות הגבוה ביותר אצלם לזמרת או ללהקת בנות מאז שנות ה-90 של המאה ה-20.

רקע
---

במרץ 1994 רצו האב והבן כריס ובוב הרברט להקים להקת בנות שתתחרה בלהקות הבנים הפופולריות באותה עת. השניים הוציאו הודעה לעיתונות, בה כתבו שהם מחפשים בנות 18 עד 23, עם יכולות ריקוד ושירה. מאות מתמודדות הגיעו למבחני הקבלה, ולבסוף נבחרו ויקטוריה אדמס, מלאני בראון, מלאני צ'יסהולם, ג'רי האליוול ומישל סטיבנסון. הלהקה, שנקראה אז "טאץ'" ("מגע"), עברה לגור יחדיו וערכה חזרות רבות לקראת הוצאת סינגל בכורה. במהלך החודשיים הראשונים עבדה הלהקה על הקלטות דמו ועל כוריאוגרפיה. אולם במהלך החזרות חלתה אימה של מישל סטיבנסון בסרטן השד, וסטפנסון נאלצה לעזוב את הלהקה. אמה בנטון החליפה אותה זמן קצר אחר כך. הלהקה החלה לעבוד עם כותבים ומפיקים בריטיים באולפני "נומיס" שבלונדון, ושמה הוחלף ל"ספייס גירלז". העבודה על השיר ״Wannabe״ החלה בינואר 1995. מאט רו, אחד מכותביו, סיפר שתהליך הכתיבה היה "מרתק, מעייף ומתיש", ושהתוצאה המוגמרת עלתה על ציפיותיהם של בנות הלהקה ושל צוות ההפקה.

הפקה
----

### הלחנה וכתיבה

> 
> תחילה, השיר נכתב ללא חלוקה ברורה לבתים, פזמון או קטעי קישור לפזמון. חברות הלהקה הקליטו חלקים ממנו ולבסוף חוברו כל הקטעים יחדיו. זאת בדומה לאופן שבו עבדנו קודם לכן על רמיקסים של שירי דאנס. במעין שיטת העתק הדבק.
> 
> 
> 
> — מאט רו בהודעה לעיתונות לאחר צאת השיר
> 

תחילה כתבו בנות הלהקה את השיר "Feed Your Love" כסינגל הבכורה, אך לבסוף לא יצא השיר מאחר שנתפס כשיר בעל תכנים מיניים מובהקים מדי לבני נוער, שהיו קהל היעד של הלהקה. הלהקה הציעה לסטנרד ורו לכתוב במקום השיר הקודם, שיר קצבי המשלב ראפ, היפ הופ וקאנטרי. סטנרד שמע להצעת הלהקה, והחל לכתוב אותו בהשראת המחזמר "גריז", ששיריו קצביים ומשתרעים על קשת רחבה של סגנונות מוזיקליים דוגמת דאנס-פופ, רוק אנד רול, קאנטרי, יורודאנס, רוק קל ופופ רוק. רו יצר את הבסיס למקצב השיר באמצעות רצף תווים שניגן במערכת התופים שלו בלולאה.

"Wannabe" הוא שיר דאנס-פופ המשלב גם ראפ והיפ הופ. הוא נכתב בסולם סי מז'ור, והוא בעל קצב מהיר מאוד של 110 פעימות לדקה. רצף האקורדים בשיר הוא ♯סי–רה–מי–לה–לה, ובפזמון משתנה רצף האקורדים לרצף פה♯–סול♯מינור–מי–סי. המילים הפמיניסטיות של השיר מבטאות אישה שאינה מוכנה להישען על דמות גברית. השיר נפתח בצחוק של חברת הלהקה מלאני בראון, ואחריו צלילי פסנתר בהשראת השיר "Summer Nights" מהמחזמר "גריז". השורות הראשונות של הפזמון מהוות שיחת "שאלה ותשובה" בין בראון לג'רי האליוול. בבית השני, האליוול, בראון, מלאני סי ואמה בנטון שרות כל אחת שורה מהבית. בחלק זה המילים מבטאות את דיכוי השליטה הגברית והעצמה פמיניסטית. בפזמון הלהקה שרה "אם אתה רוצה להיות המאהב שלי, אתה חייב להסתדר עם החברות שלי", ביטוי ל"אחווה נשית" והעדפתה על פני קשר רומנטי. לקראת סוף השיר שרות בראון והאליוול את תחילת אחד הקטעים בשיר המקדימים לפזמון (Slam your body down and wind it all around), ושאר חברות הלהקה מצטרפות אליהן ושרות אותו עד סופו. הלהקה מבצעת בפעם האחרונה את הפזמון, והשיר מסתיים במילים "זיגיזג-אה". צירוף זה חזר מספר פעמים בשיר והוא למעשה שיבוש מכוון של כינוי שבו קראו בנות הלהקה לאמן אחר שהקליט במקביל באותם אולפנים, אותו כינוי ״Shit and Cigars״, ושגישתו כלפי הלהקה הייתה מזלזלת וסקסיסטית.

### הקלטה

בניגוד לשאר שירי האלבום *Spice* שדרשו כיומיים-שלושה של הקלטות,‏ "Wannabe" הוקלט תוך פחות משעה. קטעי הסולו חולקו בין בראון (מל בי), צ'יסהולם (מלאני סי), בנטון והאליוול, ואילו חברת הלהקה החמישית, ויקטוריה אדמס (לאחר מכן בקהאם), החמיצה את מרבית ההקלטה, והשתתפה רק בפזמון האחרון. רו וסטנרד עיבדו את השיר במהלך הלילה, ובבוקר נוסף לתחילת השיר קול של צעדים, בניסיון לדמות את בראון רצה למיקרופון. ביולי 1995 חתמה הלהקה על חוזה הקלטות עם חברת התקליטים וירג'ין רקורדס. חברת התקליטים לא הייתה מרוצה מהגרסה המקורית של השיר, ושלחה אותו לעיבוד מחדש אצל המוזיקאי דייב ויי. ויי שלח את גרסתו תוך שבוע. עם זאת, הלהקה לא הייתה שבעת רצון מגרסה זו, והשיר נשלח לעיבוד פעם נוספת אצל מארק "ספייק" סטנט, שעיבד אותו מחדש תוך שש שעות. עיבוד זה התקבל הן על ידי חברת התקליטים והן על ידי הלהקה.

הוצאה לאור וקידום
-----------------

טרם הוצאת השיר התעוררה מחלוקת בין חברות הלהקה לחברת התקליטים. בנות הלהקה העדיפו את "Wannabe" כסינגל הבכורה שלהן וחברת התקליטים העדיפה את "Say You'll Be There" או את "Love Thing". לבסוף הוחלט כי "Wannabe" לא יהיה סינגל הבכורה בנימוק ששני הצדדים קיבלו שהוא "אינו מספיק מיינסטרים". אלא שלאחר התעקשותה של האליוול, נכנעה חברת התקליטים, ו-"Wannabe" יצא לאור כסינגל הבכורה. לאחר יציאתו פתחה הלהקה בקמפיין קידום לשיר וללהקה. במאי 1996 יצא לאור הקליפ של "Wannabe", ועורר עניין רב בעיתונות הבריטית. באותו חודש התראיינה הלהקה למספר מגזיני מוזיקה, דוגמת "Top of Pops" ו-"Smash Hits", ובתוכניות אירוח דוגמת "Surprise Surprise" ו-"Live & Kicking". בתוך חודש הושמע השיר פעמים רבות בתחנות הרדיו הבריטיות, והלהקה התפרסמה מאוד במדיה ובטלוויזיה.

"Wannabe" יצא בבריטניה ב-8 ביולי 1996 בשתי גרסאות שונות. הגרסה האחת, שיצאה בשני פורמטים שונים (תקליטור וקלטת שמע), כללה רמיקס מאת סטיב רודויי ואת הבי-סייד של "Wannabe",‏ "Bumper to Bumper". הספייס גירלז כתבו את "Bumper to Bumper" בשותפות עם צמד המפיקים פול וילסון ואנדי ווֹטְקִינְס ועם הזמרת קתי דניס. הגרסה השנייה, שיצאה בפורמט סינגל-מקסי, כללה את המיקס האלטנרנטיבי של דייב ויי, הרמיקס של מוטיב 8 וגרסה אינסטרומנטלית.

לאחר יציאתו בבריטניה, ערכה הלהקה מספר הופעות קידום לשיר. בשבוע הראשון לצאתו, היא הופיעה שלוש פעמים ביפן, פעמיים בגרמניה ובהולנד ופעם אחת בהונג קונג, בתאילנד, בקוריאה הדרומית ובאוסטרליה. בינואר 1997 ערכה הלהקה קמפיין קידום מכירות נרחב בארצות הברית. בקנדה רואיינה הלהקה לתחנות רדיו מקומיות, הופיעה בתוכניות טלוויזיה, ואף השתתפה בחנוכת החנות "HMV Megastore" במונטריאול.

לרגל חגיגות 25 שנים לצאת השיר, הודיעה הלהקה כי ב-9 ביולי 2021, יצא לאור מיני-אלבום דיגיטלי, הכולל שלוש גרסאות שונות ל-"Wannabe" ואת השיר, "Feed Your Love".

הצלחה מסחרית
------------

הספייס גירלז מבצעות את "Wannabe" בסקוטיה-בנק ארנה, טורונטו, קנדה
כחלק מהאסטרטגיה השיווקית של וירג'ין רקורדס, השיר יצא לאור ביפן ובדרום-מזרח אסיה שבועיים לפני צאתו בממלכה המאוחדת. בין החודשים מאי–ספטמבר 1996 הופיעה הלהקה ברחבי אסיה וקידמה את השיר, שהושמע רבות בתחנות הרדיו, בעיקר ביפן. עד אוקטובר 1996 נמכר השיר בלמעלה מ-100,000 עותקים ביפן בלבד. ביום יציאתו בבריטניה, הוא הגיע למקום השלישי במצעד הסינגלים הבריטי ונמכר בלמעלה מ-73,000 עותקים. בשבוע שלאחר מכן הגיע השיר למקום הראשון ונשאר שם במשך שבעה שבועות רצופים. עד נובמבר 2012 נמכר השיר בכ-1.38 מיליון עותקים בבריטניה, יותר מכל שיר של להקת בנות אחרת.

בדומה להצלחה ביפן ובבריטניה, השיר הצליח מסחרית גם באירופה כולה. ב-4 בספטמבר 1996 הגיע למקום הראשון במצעד אירופה הוט 100, ושהה בו תשעה שבועות רצופים. השיר השני של הלהקה, "Say You'll Be There", כבש לאחר מכן את פסגת המצעד. השיר ניצב במקום הראשון במצעד הסינגלים הבלגי (הן בפלנדריה והן בוולוניה), הדני, הפיני, הצרפתי, הגרמני, ההונגרי, האירי, ההולנדי, הנורווגי, הספרדי, השוודי והשווייצרי, ובאוסטריה, באיטליה ובצ'כיה הגיע לחמישייה הפותחת. "Wannabe" זכה להצלחה גם באוקיאניה, והגיע למקום הראשון במצעד הסינגלים האוסטרלי למשך אחד-עשר שבועות, ולמקום החמישי במצעד השנתי שפורסם בסוף שנת 1996. הוא הגיע למקום הראשון גם בניו זילנד, ושהה בעשירייה הפותחת במצעד במשך 17 שבועות רצופים. השיר הגיע למקום הראשון גם בהונג קונג ובישראל.

בקנדה הגיע השיר למקום התשיעי במצעד הסינגלים של מגזין *RPM*, ולמקום ה-68 במצעד השנתי. במצעד שירי הדאנס של אותו המגזין, הוא הגיע הן למקום הראשון במצעד השבועי (למשך שלושה שבועות) והן למקום הראשון במצעד השנתי. ב-25 בינואר 1997 הוא נכנס לראשונה למצעד הבילבורד הוט 100 האמריקאי במקום ה-11. בשבוע החמישי לצאתו הגיע לראש מצעד הבילבורד, ושהה במקום זה ארבעה שבועות רצופים. עד ינואר 1998 נמכר השיר בכ-1.8 מיליון עותקים בארצות הברית.

וידאו קליפ
----------

פריים מתוך הקליפ
יוהאן קמיץ ביים את הווידאו קליפ של השיר. החזון של קמיץ לקליפ, היה השתלטותן של חברות הלהקה על בניין בברצלונה, והפיכתו למקלט בו שולט הכוח הנשי. כמה ימים לפני הצילום, ב-19 באפריל 1996, לא אישרה הנהלת המבנה לקמיץ לצלם את הקליפ, וההפקה נאלצה לעבור לסנט פנקראס רנסאנס לונדון הוטל שבלונדון. הקליפ מציג את חבורת הבנות רצות, שרות, משתוללות ומחוללות מהומה בבניין. הקבוצה התאמנה על הפעלולים שנעשו בקליפ בשבועות שלפני צילומו. חלק מצילומי הקליפ נגנזו כיוון שנראו בהם חלקים מוצנעים, בהם פטמה זקופה של מלאני בראון מבעד לחזייתה. חברת התקליטים הביעה התנגדות לפרסום הקליפ בטענה שהתאורה בו כהה וקודרת מדי, ושהוא משדר מיניות ואלימות. היא גם הציעה ללהקה לצלם קליפ חדש בארצות הברית, אך הלהקה דחתה את ההצעה והקליפ פורסם כמתוכנן.

### קבלה

כשהווידאו קליפ פורסם לראשונה ברשת הכבלים הבריטית "The Box", הוא שודר בתדירות גבוהה והגיע לראש מצעד הקליפים הנצפים ביותר בתוך שעתיים. הוא נשאר במקום הראשון במשך שלושה עשר שבועות, והוחלף על ידי הקליפ הבא של הלהקה לשירה "Say You'll Be There". בשיא הצלחתו, דווח על ידי "The Box" ש-15 אחוז מ-250,000 השיחות שקיבלו היו בקשות לשדרו. בהמשך דווח כי הוא שודר בממוצע כ-70 פעמים בשבוע, שיא של כל הזמנים. "Wannabe" זכה בפרס הווידאו קליפים של MTV בקטגוריית "קליפ הדאנס הטוב ביותר" ובפרס קומט מדיה בקטגוריית "הקליפ הטוב ביותר", בטקסים שהתקיימו בשנת 1997. בנוסף, הוא הועמד לפרס המוזיקה הבריטית בקטגוריית "הקליפ הבריטי הטוב ביותר", ודורג במקום ה-41 ברשימת "100 סרטוני הפופ הגדולים בכל הזמנים" שפרסם ערוץ 4 הבריטי.

ב-2015 צוין הקליפ במגזין בילבורד ברשימת עשרת הקליפים הטובים ביותר בכל הזמנים של להקות בנות. נכתב עליו: "הקליפ שאורכו ארבע דקות, הכניס את הספייס גירלז למוחנו [...] בעת הצפייה בקליפ ניתן להרגיש ולהבין את האישיות של כל אחת מחמש החברות בנפרד, ואת אישיות הלהקה ככלל".

הופעות חיות
-----------

חברות הלהקה מבצעות את "Wannabe" בהופעה האחרונה בסיבוב ההופעות שלהן "Spice World – 2019 Tour" באצטדיון ומבלי, לונדון
במהלך הופעותיה של הלהקה ביפן, הגיע השיר למקום הראשון במצעד הסינגלים הבריטי. היא ביצעה אותו לראשונה בתוכנית הטלוויזיה הבריטית "Top of the Pops", ששודרה לבריטניה באמצעות שידור לווייני מטוקיו. היא ביצעה את השיר בפרקים נוספים של התוכנית ואף בספיישל חג המולד. הלהקה ביצעה את השיר פעמים נוספות בתוכניות טלוויזיה אמריקאיות ואירופאיות דוגמת "המופע של אופרה וינפרי" ו-*An Audience with...*. ב-12 באפריל 1997 היא ביצעה אותו לראשונה בשידור חי ב"סאטרדיי נייט לייב". עד אז השתמשה בליפ סינק כשהופיעה עם השיר. היא הופיעה עם "Wannabe" במספר טקסי פרסי מוזיקה, דוגמת "Smash Hits!" האירי, טקס פרסי המוזיקה הבריטית לשנת 1997, ופרסי המוזיקה של הערוץ ההודי "V". בהופעה זו לבשו חברות הלהקה בגדים הודיים ונכנסו לבמה במכונית "טוק-טוק" (מונית אסייתית). באוקטובר 1997 היא ביצעה את השיר באבדי איפקצ'י ארנה באיסטנבול שבטורקיה כשיר האחרון בקונצרט החי הראשון שלה. ההופעה שודרה בחבילת ערוצי טלוויזיה האמריקאית "שואוטיים", ומאוחר יותר הופץ הקונצרט גם בפורמט DVD.

הלהקה ביצעה את השיר בכל ארבעת סיבובי ההופעות שלה, "Spiceworld Tour",‏ "Christmas in Spiceworld Tour",‏ "The Return of the Spice Girls Tour" ו-"Spice World – 2019 Tour". לאחר פרישת האליוול מהלקה, חילקו המפיקים את ביצוע השיר כך שצ'יסהולם שרה את הפזמון, אדמס את הרפרן ובנטון את הגשרית. ב-12 באוגוסט 2012 ביצעה הלהקה את השיר בטקס פתיחת אולימפיאדת לונדון.

ביקורת
------

מבקרי המוזיקה הבריטיים הפנו כלפי השיר ביקורות מעורבות. חלק ראו בו סינגל בכורה מצוין, וחלק חשבו שהוא גרוע ורחוק מהמקובל במיינסטרים לסינגל ראשון. חלק מהמבקרים אף מתחו ביקורת על עצם הניסיון להקים להקת בנות, כשבאותה עת שלטו בתעשיית המוזיקה להקות פופ של גברים. קייט תורנטון מהגרדיאן ציינה לטובה את המגוון הרחב של סגנונות המוזיקה שבשיר, ואת השילוב בין פופ והיפ-הופ לליריקה פמיניסטית שהופך את השיר לקליט ומגוון. במגזין *NME* נכתב כי קטע הראפ בשיר מוריד את איכותו והופך אותו ל"גרוע ובלתי ניתן לשמיעה", ואף הכתיר אותו כשיר הגרוע ביותר לשנת 1997. על אף הביקורת השלילית, ב-2011, דורג השיר במקום ה-111 ברשימת "150 הסינגלים הטובים ביותר ב-15 השנים האחרונות" של *NME*. בנוסף, הוא דורג במקום ה-33 ברשימת "100 השירים הטובים ביותר משנות ה-90 של VH1".

הביקורות של המבקרים האמריקאים היו גם הן מעורבות. עדנה גונדרסן מ-*USA Today* טענה כי "החושניות" של מילות השיר, זיכתה את השיר בקצב ובאופי צעיר. מליסה רוגיירי מ-*Richmond Times-Dispatch* ביקרה באופן חריף את כל שירי *Spice*, וטענה כי הלהקה צפויה ליצור תוכן פופי מהסוג הנמוך ביותר, אך ציינה לטובה את "Wannabe" ושיבחה את הקצב שלו. קלרה פטרסון מ-*The San Diego Union-Tribune* כתבה שהשיר "כתוב בצורה זולה ומשעממת, ואין דבר שמייחד אותו משאר השירים". מבקרי המוזיקה העכשווית יצאו עם ביקורות חיוביות. סטיבן תומאס ארלוויין מ-*AllMusic* כתב: "אף אחת מחברות הלהקה לא שרה יפה, אך הנוכחות והאישיות של החמישייה כולה מניעה את השיר קדימה לגדולות". במגזין הבילבורד דירגו את השיר במקום החמישי ברשימת "100 השירים הטובים ביותר – ללהקת בנות".

### מורשת

כסינגל הבכורה של הספייס גירלז, "Wannabe" זכה להצלחה בינלאומית ולהכנסה כספית גבוהה מאוד. פרשני ומבקרי המוזיקה ברחבי העולם טענו ש-"Wannabe" והקליפ הנלווה לו נחשבים ל"קלאסיקת פופ מודרנית", וכי שניהם סללו את הצלחתה חסרת התקדים של הלהקה. "Wannabe" שינה את אופיין המוזיקלי של שנות ה-90, והיה מחלוצי שירי הדאנס-פופ, אף שכונה "המנון ילדותי ואייקוני". בשנת 2016, במהלך הקמפיין הבינלאומי "#WhatIReallyReallyWant" של האומות המאוחדות, צולם קליפ מחודש לשיר, בניסיון להדגיש את אי-השוויון המגדרי בין נשים לגברים. הקליפ צולם במקומות שונים בעולם, והציג נשים ממוצא שונה. הקמפיין עודד את השימוש בהאשטאג "WhatIReallyReallyWant" (״מה שאני באמת באמת רוצה״) שנלקח ממילות השיר. בשנת 2014 נערך מחקר באוניברסיטת אמסטרדם בשיתוף עם מוזיאון המדע והתעשייה במנצ'סטר, שקבע כי "Wannabe" הוא שיר הפופ הקליט ביותר ב-60 השנים האחרונות.

### רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ הטובים ביותר בכל הזמנים | 36 |  |

גרסות כיסוי
-----------

חלק מגרסות הכיסוי של "Wannabe" נכללו באלבומי אולפן של אמנים שונים. המפיק המוזיקלי מייק פרדינס הקליט גרסת כיסוי לשיר עבור אלבומו הרביעי, *Lunatic Harness.* המוזיקאי וירד אל ינקוביק הקליט גרסה חדשה לשיר, אותה כלל באלבומו העשירי, *Running with Scissors*. הלהקה הבריטית סנאף (אנ') הוציאה לאור פרודיית פאנק רוק לשיר, וכללה אותה במיני-אלבום, *Schminkie Minkie Pinkie*. השיר "Spicy" של צ'ארלי XCX ודיפלו הוא עיבוד לשיר שיצא בשנת 2019. "Wannabe" בוצע בהופעות בידי אמנים רבים, דוגמת הצמד האוסטרלי הוורוניקס, להקת הרוק האמריקאית פו פייטרס והלהקה DNCE. ב-2009 ביצעה את השיר להקת הקיי-פופ Girls' Generation בתוכנית הרדיו הדרום קוריאנית "Kiss the Radio", וב-2010 בתוכנית הטלוויזיה "Kim Jung-eun's Chocolate". ב-2013 התחפשה להקת הבנות פיפת' הרמוני לספייס גירלז בליל כל הקדושים, וביצעה את השיר במופע שלה בניו יורק.

"Wannabe" נכלל במספר פסקולים של סרטים. ב-2005 יצאה לאור גרסת כיסוי שלו בפסקול הסרט "צ'יקן ליטל" של חברת וולט דיסני. ב-2012 הוא נכלל בפסקול הרשמי של הסרטים "מדגסקר 3: מקרקסים את אירופה" ו-"Sleepover" של דרימוורקס הנפשה. בנוסף לסרטים, נכלל השיר במספר פסקולים של סדרות טלוויזיה. בפרק ה-17 של סדרת הטלוויזיה "Glee", השחקנים הת'ר מוריס, ג'נה אושקוביץ, מליסה בנויסט, בקה טובין ואלכס ניואל, התחפשו לספייס גירלז וביצעו אותו. ב-2015, השחקן אד הלמס שר אותו בפרק הרביעי של העונה הראשונה של "החבובות". בהמשך, בוצע על ידי הדמות הבדיונית פיטר גריפין בסדרה "איש משפחה". סצנה זו שימשה את מפיקי הסדרה לפרומו לעונה ה-14 של התוכנית. צוות השחקנים של הסדרה "צער גידול בנות - הדור הבא" ששודרה בנטפליקס, שרו את השיר בפרק האחרון שלה. הומר סימפסון מ"משפחת סימפסון", שר את השיר בפרק ה-17 של העונה העשירית בסדרה.

רשימת השמעה
-----------

**סינגל אוסטרלי/סינגל אירופאי/סינגל ברזילאי/סינגל בריטי #1/סינגל יפני/ (תקליטור)**

1. "Wannabe"‏ – 2:52
2. "Bumper to Bumper"‏ – 3:43
3. "Wannabe"‏ – 6:20 (גרסה ווקאלית)

**סינגל בריטי #2 (תקליטור)**

1. "Wannabe"‏ – 2:52
2. "Wannabe"‏ – 3:27 (מיקס אלטרנטיבי מאת דייב ויי)
3. "Wannabe"‏ – 6:25 (גרסת דאב)
4. "Wannabe"‏ – 2:52 (גרסה אינסטרומנטלית)

**סינגל אירופאי דו-מסלולי/סינגל אמריקאי (תקליטור)**

1. "Wannabe"‏ – 2:52
2. "Bumper to Bumper"‏ – 3:43

**סינגל אוסטרלי/סינגל בריטי (קלטת שמע)**

1. "Wannabe"‏ – 2:52
2. "Bumper to Bumper"‏ – 3:43
3. "Wannabe"‏ – 6:20 (גרסה ווקאלית)

**סינגל אירופאי (12 אינץ')**

1. "Wannabe"‏ – 6:20 (גרסה ווקאלית)
2. "Wannabe"‏ – 6:25 (גרסת דאב)
3. "Wannabe"‏ – 6:20 (גרסה אינסטרומנטלית)

**סינגל אמריקאי (12 אינץ')**

1. "Wannabe"‏ – 9:20 (מיקס מועדונים מאת ג'וניור ואסקוויז)
2. "Wannabe"‏ – 6:20 (גרסה ווקאלית)
3. "Wannabe"‏ – 9:20 ‏(דאב מועדונים מאת ג'וניור ואסקוויז)
4. "Wannabe"‏ – 6:25 (גרסת דאב)
5. "Wannabe"‏ – 2:52

**מיני-אלבום דיגיטלי**

1. "Wannabe"‏ – 2:54
2. "Bumper to Bumper"‏ – 3:43
3. "Wannabe"‏ – 6:25 ‏(דאב מיקס מאת סטיב רודויי)
4. "Wannabe"‏ – 6:21 ‏(מיקס ווקאלי מאת סטיב רודויי)
5. "Wannabe"‏ – 3:25 ‏(מיקס אלטרנטיבי מאת סטיב רודויי)
6. "Wannabe"‏ – 2:52 (גרסה אינסטרומנטלית)

קרדיטים
-------

* ספייס גירלז – שירה, כתיבה
* מאט רו – כתיבה, הפקה, תכנות, כלי מקלדת
* ריצ'רד סטנרד – כתיבה, הפקה, תכנות, כלי מקלדת
* מארק סטנט – מיקסינג
* אנדריאן בשבי – הנדסת הקלטה
* פטריק מקגוורן – עוזר הנדסת הקלטה

מיקומי שיא
----------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| 
‏‏‏  **מצעדים ודירוגים (1996–1997)** |
| --- |
| מדינה | מצעד | מיקום שיא |
|  אוסטריה | Ö3 אוסטריה טופ 40‏ | 2 |
|  אוסטרליה | מצעד הסינגלים האוסטרלי | 1 |
|  איסלנד | הפלייליסט | 9 |
|  אירופה | אירופה הוט 100 | 1 |
|  איטליה | מצעד הסינגלים האיטלקי | 3 |
|  אירלנד | מצעד הסינגלים האירי | 1 |
|  ארצות הברית | בילבורד הוט 100 | 1 |
| מצעד 40 שירי המיינסטרים | 4 |
| מצעד השירים הקצביים | 1 |
| מצעד 40 השירים למבוגרים | 27 |
| מצעד איירפליי הפופ הלטיני | 9 |
|  בריטניה | מצעד הסינגלים הבריטי | 1 |
|  גרמניה | GfK – טופ 100 | 1 |
|  דנמרק | היטליסטן | 1 |
|  הולנד | מצעד 40 הסינגלים ההולנדיים | 1 |
| Single Top 100 | 1 |
|  הונגריה | Rádiós Top 40 | 1 |
|  הונג קונג | IFPI Hong Kong Group | 1 |
|  ולוניה | אולטראטופ 40 | 1 |
|  טאיוואן | ג'י-מיוזיק | 10 |
|  יפן | יפן הוט 100 | 50 |
|  ישראל | מדיה פורסט ישראל | - |
| IFPI | 1 |
|  נורווגיה | VG-lista | 1 |
|  ניו זילנד | המצעד הניו זילנדי הרשמי | 1 |
|  ספרד | PROMUSICAE | 1 |
|  סקוטלנד | מצעד הסינגלים הסקוטי | 1 |
|  פינלנד | המצעדים הפיניים הרשמיים | 1 |
|  פלנדריה | אולטראטופ 50 | 1 |
|  צ'כיה | ČNS IFPI | 2 |
|  צרפת | SNEP | 1 |
|  קנדה | קנדה הוט 100 | - |
| מצעד הסינגלים של RPM | 9 |
| מצעד שירי הדאנס-פופ של RPM | 1 |
|  שוודיה | סוורייטופליסטן | 1 |
|  שווייץ | המצעד השווייצרי | 1 |

| 
‏‏‏  **מצעדים ודירוגים (2008)** |
| --- |
| מדינה | מצעד | מיקום שיא |
|  ארצות הברית | בילבורד הוט 100 | - |
| מצעד שירי הדאנס קלאב | 15 |

| 
‏‏‏  **מצעדים ודירוגים (2012)** |
| --- |
| מדינה | מצעד | מיקום שיא |
|  יפן | יפן הוט 100 | 73 |

 | 

| 
‏‏‏  **מצעדי סוף שנה (1996)** |
| --- |
| מדינה | מצעד | מיקום שיא |
|  אוסטריה | Ö3 אוסטריה טופ 40‏ | 19 |
|  אוסטרליה | מצעד הסינגלים האוסטרלי | 5 |
|  איסלנד | הפלייליסט | 63 |
|  אירופה | אירופה הוט 100 | 6 |
|  בריטניה | מצעד הסינגלים הבריטי | 2 |
|  גרמניה | GfK – טופ 100 | 10 |
|  הולנד | מצעד 40 הסינגלים ההולנדיים | 10 |
| Mega Single Top 100 | 11 |
|  ולוניה | אולטראטופ 40 | 11 |
|  ניו זילנד | המצעד הניו זילנדי הרשמי | 15 |
|  פלנדריה | אולטראטופ 50 | 12 |
|  צרפת | SNEP | 6 |
|  שוודיה | סוורייטופליסטן | 10 |
|  שווייץ | המצעד השווייצרי | 18 |

| 
‏‏‏  **מצעדי סוף שנה (1997)** |
| --- |
| מדינה | מצעד | מיקום שיא |
|  אוסטרליה | מצעד הסינגלים האוסטרלי | 61 |
|  ארצות הברית | בילבורד הוט 100 | 10 |
|  קנדה | קנדה הוט 100 | - |
| מצעד הסינגלים של RPM | 68 |
| מצעד שירי הדאנס-פופ של RPM | 1 |

| 
‏‏‏  **מצעדי העשור (1990–1999)** |
| --- |
| מדינה | מצעד | מיקום שיא |
|  ארצות הברית | בילבורד הוט 100 | 35 |

| 
‏‏‏  **מצעדי כל הזמנים** |
| --- |
| מדינה | מצעד | מיקום שיא |
|  ארצות הברית | בילבורד הוט 100 | 581 |
|  בריטניה | מצעד הסינגלים הבריטי | 40 |

 |

נתוני מכירות
------------

| מקום | תארים | מכירות |
| --- | --- | --- |
| אוסטרליה (ARIA) | פלטינה ×2 | 140,000 |
| איטליה (FIMI) | פלטינה ×6 | 300,000 |
| איטליה (FIMI)מאז 2010 | פלטינה | 50,000צלבון כפול |
| ארצות הברית (RIAA) | פלטינה | 2,910,000 |
| בלגיה (BEA) | זהב | 25,000 |
| בריטניה (BPI) | פלטינה ×3 | 1,800,000 |
| גרמניה (BVMI) | זהב | 500,000צלבון כפול |
| דנמרק (IFPI Denmark) | זהב | 45,000צלבון כפול |
| הולנד (NVPI) | זהב | 50,000 |
| יפן (RIAJ) | פלטינה | 100,000 |
| יפן (RIAJ)רינגטונים והורדות דיגיטליות שנמכרו מהשיר | זהב | 100,000 |
| נורווגיה (IFPI Norway) | פלטינה | — |
| ניו זילנד (RIANZ) | פלטינה | 30,000 |
| צרפת (SNEP) | יהלום | 742,000 |
| שוודיה (GLF) | זהב | 15,000 |
| שווייץ (IFPI Switzerland) | זהב | 25,000 |
| צלבון כפול מכירות + הזרמת מדיה בלבד |

היסטוריית יציאות לאור
---------------------

| מדינה | תאריך יציאה | פורמט | חברת תקליטים |
| --- | --- | --- | --- |
| יפן | 26 ביוני 1996 | תקליטור, תקליט, קלטת שמע | וירג'ין רקורדס, EMI מיוזיק יפן |
| אירופה | 8 ביולי 1996 | וירג'ין רקורדס, EMI |
| אוקיאניה |
| ארצות הברית | 7 בינואר 1997 |

לקריאה נוספת
------------

* רבקה קריפס, מאל פיצ'י, **Real Life: Real Spice The Official Story**, זון/קמילאון בוקס, 1997, מסת"ב 0-233-99299-5
* אנדרו בלייק, **Living Through Pop**, הוצאת רוטלדג', 1999, מסת"ב 0-415-16199-1
* גריי בלוסטין, **Musical Visions**, ‏1999, מסת"ב 1-86254-500-6
* ויקטוריה בקהאם, **Learning to Fly**, ספרי פינגווין, 2001, מסת"ב 0-14-100394-4
* רוי שוטלר, **Understanding Popular Music**, הוצאת רוטלדג', 2001, מסת"ב 0-415-23509-X
* פרד ברונסון, **The Billboard Book of Number 1 Hits (5th ed.)**, בילבורד, 2003, מסת"ב 0-8230-7677-6

קישורים חיצוניים
----------------

* מידע על היצירה "Wannabe" באתר מיוזיק בריינז
* סרטון השיר "Wannabe" באתר יוטיוב

ביאורים
-------

1. ↑  הקטע המחבר את הבתים לפזמון נקרא באנגלית bridge (אנ'), ובעברית ״גשרית״

הערות שוליים
------------

1. ↑  Simon Fuller: Guiding pop culture
2. ↑  Girl Power! Spice Girls
3. ↑  The UK's Official Chart 'millionaires' revealed
4. ↑  Spice Girls' Top 8 Biggest Billboard Hits
5. ↑  The Spice Girls' 'Wannabe' is 18 years old today
6. ↑  Spice Girls, PMS on the Money
7. ↑  Spotify Released Their Most Streamed Songs From The '90s And 2000s, And Honestly There Are Some Unexpected Gems On There
8. ↑  Melanie C - Biography, אתר IMDb
9. ↑  Emma Bunton - Biography, אתר IMDb
10. ↑  Biography: Spice Girls, אתר "AllMusic"
11. ↑  דייוויד סינקלר, **Wannabe: How the Spice Girls Reinvented Pop Fame**, הוצאת אומניבס פרס, 2004, עמ' 42, מסת"ב 0-7119-8643-6
12. ↑  בנג פונג טורס, Al Coury Owns Number One, **רולינג סטון** הוצאת סטרייט ארו, עמ' 275
13. ↑  Here's the story, from A to Z: how the Spice Girls made Wannabe
14. ↑  Wannabe chords by Spice Girls
15. ↑  Marie Claire, The Spice Girls have finally revealed what ‘zig-a-zig-ah’ really means, July 11, 2017, Marie Claire
16. ↑  Victoria Beckham,אתר בריטניקה
17. ↑  Mel B Biography, אתר IMDb
18. ↑  Geri Halliwell - Biography
19. ↑  ג'רי האליוול, **If Only**, הוצאת דל פבלישינג, עמ' 215, מסת"ב 0-385-33475-3
20. ↑  Manufactured in Britain. Now Selling in America. סטיב פונד, 16 בפברואר 1997
21. ↑  Spice Girls: elles étaient cinq, מרי ברניר
22. ↑  Radio, עמ' 64
23. ↑  RPM Shorts, עמ' 64
24. ↑   ציוץ של Crave ברשת החברתית אקס (טוויטר), 14 ביוני 2021
25. ↑  Virgin's Spice Girls Spread Flavor Globally, מגזין הבילבורד, עמ' 108
26. ↑  Spice Girls, באתר מצעד הסינגלים הבריטי
27. ↑  All-Time Best-Selling Singles
28. ↑  Hits of the World: Eurochart Hot 100 (Music & Media) 09/04/96, מגזין הבילבורד, עמ' 108
29. ↑  Hits of the World: Eurochart Hot 100 (Music & Media) 11/07/96, מגזין הבילבורד, עמ' 64
30. ↑  The Hot 100 Week of January 25, 1997, אתר מצעד הבילבורד הוט 100
31. ↑  Best-selling Records of 1997, מגזין הבילבורד
32. ↑  ג'רי האליוול, **If Only**, הוצאת דל פבלישינג, עמ' 218, מסת"ב 0-385-33475-3
33. ↑  Sinclair, 2004. p. 76.
34. ↑  Nielsen Business Media Inc, **Billboard**, Nielsen Business Media, Inc. 1996-11-02. (באנגלית)
35. ↑  McGibbon, 1997. p. 107.
36. ↑  MTV Video Music Awards | 1997 | Highlights, Winners, Performers and Photos from the 1997 MTV Video Music Awards | MTV.com, web.archive.org, ‏2011-08-26 (ארכיון)
37. ↑  Nielsen Business Media Inc, **Billboard**, Nielsen Business Media, Inc. 1997-08-30. (באנגלית)
38. ↑  1997 - British Video - Spice Girls | The Brit Awards 2010, web.archive.org, ‏2010-01-31 (ארכיון)
39. ↑  Channel4 - 100 Greatest Pop Videos, web.archive.org, ‏2009-12-15 (ארכיון)
40. ↑  Top 10 Most Iconic Girl Group Music Videos: 'Waterfalls,' 'Wannabe' & More, Billboard (באנגלית) (ארכיון)
41. ↑  Manufactured in Britain. Now Selling in America. סטיב פונד, הניו יורק טיימס, 16 בפברואר 1997
42. ↑   Wannabe, בביצוע ביצוע השיר בערוץ V, סרטון באתר יוטיוב
43. ↑  SEE THE SPICE GIRLS LIVE IN SCOTLAND!; TICKET CONTEST.(Features), מגזין "Daily Record"
44. ↑  London ends Olympics on extravagant notes, אוגוסט 2012
45. ↑  פאול גורמן, "Spice Girls Taking on the Britpop Boys",‏ Music Week, עמ' 38, 4 במאי 1996
46. ↑  להקת דאוס, "Singles Review", עמ' 18, 3 ביולי 1996
47. ↑  מגזין *NME*,‏ "The Rise and Rise of Zigazig-ha Stardust", עמ' 2, 2005
48. ↑  Pulp take pop at Spice Girls, דיילי מירור, 22 בינואר 1997
49. ↑  150 Best Tracks of the Past 15 Years, רבקה סצ'ילר, 27 באוקטוב 2011
50. ↑  VH1's '100 Greatest Songs of the 90s' Grunges Up as Nirvana's 'Smells Like Teen Spirit' Takes the #1 Spot, דצמבר 2007
51. ↑  עדנה גונרסן, "Lost Highway' a find; Spice Girls add little to pop mixture'",‏ 4 במרץ 1997
52. ↑  מליסה רוגיירי, "Spice Girls' Album is Surprisingly Bland",‏ 6 בפברואר 1997
53. ↑  קלרה פטרסון, "Hooked on a feeling that these songs are an eternal curse", 13 במרץ 1997
54. ↑  Spice Girls Spice
55. ↑  100 Greatest Girl Group Songs of All Time: Critics' Picks, מגזין הבילבורד, 10 ביולי 2017
56. ↑  אתר למנויים בלבד Mel B: 'The Spice Girls will be doing something at some point', The Telegraph, 5 January 2016
57. ↑  Top 10 Most Iconic Girl Group Music Videos: 'Waterfalls,' 'Wannabe' & More, אנדרו אנטרברגר, הבילבורד, 3 באפריל 2015
58. ↑  5 Reasons We Still Really, Really Love the Spice Girls' 'Wannabe' 20 Years Later, מוניק מלנדז, 8 ביולי 2016
59. ↑  Spice Girls’ Wannabe was Number 1 20 years ago today, ג'סטין מיירס, 5 ביולי 2016
60. ↑  Teen Pop
61. ↑  Watch: Spice Girls' iconic "Wannabe" transformed into an epic 2016 feminist anthem, ויקטוריה מ. מסי, 5 ביולי 2016
62. ↑  THE 11 MOST ICONIC GIRL POWER TRACKS OF THE '90S, אליזבת' לנקסטר, 5 ביולי 2014
63. ↑  The Spice Girls’ ‘Wannabe’ is catchiest pop song of last 60 years, study finds, נדיה קוהאמי, 3 בנובמבר 2014
64. ↑  The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
65. ↑  µ-Ziq unatic Harness
66. ↑  Shaw Conference Centre, Edmonton Oct. 17, 99, סטיב טילי
67. ↑  Snuff Schminkie Minkie Pinkie EP
68. ↑  Hear Diplo, Herve Pagez, Charli XCX Reimagine Spice Girls on ‘Spicy’, אמילי זמלר, "רולינג סטון"
69. ↑  The year of the Veronicas, ספטמבר 2016
70. ↑  20 things you probably didn't know about Spice Girls' Wannabe, ג'ו א'ובריין, 5 במאי 2016
71. ↑  DNCE Setlist
72. ↑  SNSD Wannabe Spice Girls?
73. ↑  SNSD talks about marriage on Kim Jung Eun's Chocolate
74. ↑  FIFTH HARMONY RESURRECTED THE SPICE GIRLS & PERFORMED 'WANNABE,' TAKING GIRL GROUP NIRVANA TO NEW HEIGHTS, ג'יילה הבי רבנסטיין 31 באוקטובר 2013
75. ↑  John Debney Chicken Little )Original Soundtrack(
76. ↑  Hans Zimmer Madagascar 3: Europe's Most Wanted
77. ↑  Sleepover (2004), קיינת'יה פאנק, 8 ביולי 2004
78. ↑  Sleepover
79. ↑  THE MUPPETS EPISODE 4 RECAP: ‘PIG OUT’, בלייק רודגרס, 14 באוקטובר 2015
80. ↑  Because There's Always A Lesson: What Did We Learn From Fuller House?, ליאן בונין סטאר, 4 במרץ 2016
81. ↑  Maximum Homerdrive, אתר IMDb
82. ↑  SPICE GIRLS - WANNABE
83. ↑  SPICE GIRLS - WANNABE (SONG)
84. ↑  Íslenski Listinn NR. 184 Vikuna 24.8. - 30.8. '96
85. ↑  Hits of the World: Eurochart Hot 100 (Music & Media) 09/04/96
86. ↑  Hits of the World: Italy (Musica e Dischi/FIMI) 10/03/96
87. ↑  Hits of the World: Ireland (IFPI Ireland/Chart-Track) 08/15/96
88. ↑  Spice Girls
89. ↑  Spice Girls
90. ↑  Spice Girls
91. ↑  Spice Girls
92. ↑  Spice Girls
93. ↑  Official Singles Chart Top 100 21 July 1996 - 27 July 1996
94. ↑  SPICE GIRLS
95. ↑  Hits of the World: Denmark (IFPI/Nielsen Marketing Research) 08/28/96
96. ↑  SPICE GIRLS - WANNABE
97. ↑  week 36 (7 september 1996)
98. ↑  Top National Sellers - Hungary
99. 1 2 3  Virgin's Spice Girls Spread Flavor Globally
100. ↑  SPICE GIRLS - WANNABE
101. ↑  IFPI Taiwan Single Top 10
102. ↑  スパイス・ガールズのCDシングルランキング
103. ↑  SPICE GIRLS - WANNABE (SONG)
104. ↑  SPICE GIRLS - WANNABE (SONG)
105. ↑  Hits of the World: Spain (TVE/AFYVE) 09/21/96
106. ↑  Official Scottish Singles Sales Chart Top 100
107. ↑  Spice Girls Wannabe
108. ↑  SPICE GIRLS - WANNABE
109. ↑  Top National Sellers - Czech Republic
110. ↑  SPICE GIRLS - WANNABE (CHANSON)
111. ↑  Top RPM Singles: Issue 7766
112. ↑  Top RPM Dance/Urban: Issue 7765
113. ↑  SPICE GIRLS - WANNABE (SONG)
114. ↑  Spice GirlsWannabe
115. ↑  Spice Girls
116. ↑  Spice Girls
117. ↑  JAHRESHITPARADE 1996
118. ↑  ARIA Top 50 Singles for 1996
119. ↑  Árslistinn 1996
120. ↑  1996 Year-End Sales Charts: Eurochart Hot 100 Singles
121. ↑  Chart Archive - 1990s Singles
122. ↑  TOP 100 SINGLE-JAHRESCHARTS
123. ↑  Top 100-Jaaroverzicht van 1996
124. ↑  JAAROVERZICHTEN - SINGLE 1996
125. ↑  rapports annuels 1996
126. ↑  OFFICIAL TOP 40 SINGLES
127. ↑  jaaroverzichten 1996
128. ↑  Classement Singles – année 1996
129. ↑  Årslista Singlar, 1996
130. ↑  ARIA Top 100 Singles for 1997
131. ↑  The Year in Music, עמוד 109
132. ↑  Top Singles - Volume 66, No. 15, December 15 1997
133. ↑  Dance/Urban - Volume 66, No. 15, December 15 1997
134. ↑  Hot 100 Singles of the 1990s
135. ↑  Billboard Hot 100 60th Anniversary Interactive Chart
136. ↑  The Best Selling Singles Of All Time in UK
137. ↑  This Week In... 1996
138. ↑  The ARIA Australian Top 100 Singles 1997
139. ↑  2 BECOME 1
140. ↑  Wannabe
141. ↑  SPICE GIRLS WANNABE
142. ↑  GOUD EN PLATINA - SINGLES 1996
143. ↑  British single certifications – Spice Girls
144. ↑  GOLD-/PLATIN-DATENBANK
145. ↑  Danish single certifications – Spice Girls
146. ↑  Goud/Platina – The Spice Girls – Wannabe
147. ↑  January 2011 Report
148. ↑  IFPI Norsk platebransje Trofeer 1993–2011
149. ↑  OFFICIAL TOP 40 SINGLES
150. ↑  LES CERTIFICATIONS
151. ↑  Les Singles de Diamant :
152. ↑  Guld- och Platinacertifikat − År 1987−1998
153. ↑  Spice Girls


|  |  |
| --- | --- |
| ערך מומלץ |  |


| ספייס גירלז |
| --- |
| מל בי • ויקטוריה בקהאם • אמה בנטון • מלאני סי • ג'רי האליוול  דיסקוגרפיה • שירים • פרסים ומועמדויות • פילמוגרפיה |
| אלבומי אולפן | *Spice* • *Spiceworld* • *Forever* |
| אלבומי אוסף | *Greatest Hits* |
| אלבומי וידאו | *One Hour of Girl Power* • *Girl Power! Live in Istanbul* • *Live at Wembley Stadium* |
| סינגלים | "Wannabe" • "Say You'll Be There" • "2 Become 1" • "Mama" • "Who Do You Think You Are" • "Spice Up Your Life" • "Too Much" • "Stop" • "Viva Forever" • "Goodbye" • "Holler" • "Let Love Lead the Way" • "Headlines (Friendship Never Ends)" |
| השתתפות בסינגלים | "(How Does It Feel to Be) On Top of the World" • "It's Only Rock 'n Roll (But I Like It)" |
| סינגלים שיווקיים | "Step to Me" • "Move Over" |
| סיבובי הופעות | Girl Power! Live in Istanbul • Spiceworld Tour • Christmas in Spiceworld Tour • The Return of the Spice Girls Tour • Spice World – 2019 Tour |
| פילמוגרפיה | *Spice World* • *Giving You Everything* |

| פרס המוזיקה הבריטית לשיר השנה |
| --- |
| 1977–2000 | "Bohemian Rhapsody" – קווין / "A Whiter Shade of Pale" – פרוקול הארום (1977) ‏•‏‏ "Tainted Love" – Soft Cell‏ (1982) ‏•‏‏ "Come On Eileen" – דקסיז מידנייט ראנרס (1983) ‏•‏‏ "Karma Chameleon" – Culture Club ‏(1984) ‏•‏‏ "Relax" – פרנקי הולך להוליווד (1985) ‏•‏‏ "Everybody Wants to Rule the World" – טירז פור פירז‏ (1986) ‏•‏‏ "West End Girls" – פט שופ בויז (1987) ‏•‏‏ "Never Gonna Give You Up" – ריק אסטלי (1988) ‏•‏‏ "Perfect" – Fairground Attraction‏ (1989) ‏•‏‏ "Another Day in Paradise" – פיל קולינס (1990) ‏•‏‏ "Enjoy the Silence" – דפש מוד (1991) ‏•‏‏ "These Are the Days of Our Lives" – קווין (1992) ‏•‏‏ "Could It Be Magic" – טייק ד'את (1993) ‏•‏‏ "Pray" – טייק ד'את (1994) ‏•‏‏ "Parklife" – בלר (1995) ‏•‏‏ "Back for Good" – טייק ד'את (1996) ‏•‏‏ "Wannabe" – ספייס גירלז (1997) ‏•‏‏ "Never Ever" – אול סיינטס (1998) ‏•‏‏ "Angels" – רובי ויליאמס (1999) ‏•‏‏ "She's the One" – רובי ויליאמס (2000) |
| 2001–הווה | "Rock DJ" – רובי ויליאמס (2001) ‏•‏‏ "Don't Stop Movin'" – S Club 7‏ (2002) ‏•‏‏ "Just a Little" – ליברטי איקס (2003) ‏•‏‏ "White Flag" – דיידו (2004) ‏•‏‏ "Your Game" – ויל יאנג (2005) ‏•‏‏ "Speed of Sound" – קולדפליי (2006) ‏•‏‏ "Patience" – טייק ד'את (2007) ‏•‏‏ "Shine" – טייק ד'את (2008) ‏•‏‏ "The Promise" – Girls Aloud‏ (2009) ‏•‏‏ "Beat Again" – JLS (2010) ‏•‏‏ "Pass Out" – טייני טמפה בהשתתפות לאברינת' (2011) ‏•‏‏ "What Makes You Beautiful" – ואן דיירקשן (2012) ‏•‏‏ "Skyfall" – אדל (2013) ‏•‏‏ "Waiting All Night" – רודימנטאל בהשתתפות אלה אייר (2014) ‏•‏‏ "Uptown Funk" – מארק רונסון בהשתתפות ברונו מארס (2015) ‏•‏‏ "Hello" – אדל (2016) ‏•‏‏ "Shout Out to My Ex" – ליטל מיקס (2017) ‏•‏‏ "Human" – ראג-אנ'-בון מאן (2018) ‏•‏‏ "One Kiss" – קלווין האריס ודואה ליפה (2019) ‏•‏‏ "Someone You Loved" – לואיס קפלדי (2020) ‏•‏‏ "Watermelon Sugar" – הארי סטיילס (2021) ‏•‏‏ "Easy on Me" – אדל (2022) ‏•‏‏ "As It Was" – הארי סטיילס (2023) ‏•‏‏ "As It Was" – הארי סטיילס (2023) ‏•‏‏ "Escapism" – ריי בהשתתפות 070 שייק (2024) |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: d2520d0d-ed03-3dd8-8607-0724ee6d1a2e

 |